SET เสี่ยงลงต่อ หลังไร้ปัจจัยหนุน-ราคาน้ำมันร่วง จับตาแนวรับ 1,300 จุด!
SET เสี่ยงลงต่อ หลังไร้ปัจจัยหนุน-ราคาน้ำมันร่วง จับตาแนวรับ 1,300 จุด!
SET เสี่ยงลงต่อ หลังไร้ปัจจัยหนุน-ราคาน้ำมันร่วง จับตาแนวรับ 1,300 จุด!
1 ก.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะซึมตัวลง เนื่องจากตลาดฯไม่มีปัจจัยบวกใหม่เข้ามา ประกอบกับคาดการณ์ว่าปัจจัยการเมืองมีโอกาสที่จะร้อนแรงขึ้นในเดือนก.ย.นี้ และหุ้นไทยปัจจุบันถือว่าแพงแล้ว เมื่อเทียบ P/E ปีหน้าอยู่ที่ 17.1 เท่า จากอดีตเทรด P/E 15-16 เท่า
รวมถึงตลาดบ้านเราก็ไม่มีหุ้นที่เกี่ยวข้องกับเทคโนโลยีช่วยหนุน ขณะที่หุ้นในกลุ่มพลังงานก็มีน้ำหนักในตลาดมาก และเมื่อคืนที่ผ่านมาราคาน้ำมันก็ปรับตัวลงด้วย จึงน่าจะเป็นปัจจัยถ่วงตลาด
นอกจากนี้ นักลงทุนต่างชาติก็ขายออกมาอย่างต่อเนื่อง ด้านตลาดหุ้นในภูมิภาคเอเชียเช้านี้ก็เคลื่อนไหวทั้งในแดนบวก-ลบคละกัน อย่างไร้ทิศทางชัดเจน พร้อมให้แนวรับ 1,300 ถัดไป 1,292-1,290 จุด ส่วนแนวต้าน 1,320-1,330 จุด
 
 